VALSTYBINIO SOCIALINIO DRAUDIMO FONDO VALDYBOS
PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2007 M. LIEPOS 26 D. ĮSAKYMO NR. V-331 „DĖL SAV PRANEŠIMO APIE SAVARANKIŠKAI DIRBANČIUS ASMENIS PATEIKIMO TAISYKLIŲ PATVIRTINIMO“ PAKEITIMO

2008 m. rugsėjo 18 d. Nr. V-429

Vilnius

1. Pakeičiu SAV pranešimo apie savarankiškai dirbančius asmenis pateikimo taisykles (toliau vadinama – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau vadinama – Fondo valdyba) direktoriaus 2007 m. liepos 26 d. įsakymu Nr. V-331 „Dėl SAV pranešimo apie savarankiškai dirbančius asmenis pateikimo taisyklių patvirtinimo“ (Žin., 2007, Nr. 85-3444):

1.1. Taisyklių 4.2 punkte po žodžių „Socialinės apsaugos ir darbo ministerijos“ įrašau žodžius „(toliau vadinama – Fondo valdyba)“ ir išdėstau šį punktą taip:

„4.2. Valstybinio socialinio draudimo fondo valdyba prie Socialinės apsaugos ir darbo ministerijos (toliau vadinama – Fondo valdyba), Fondo valdybos teritoriniai skyriai ir kitos įstaigos, susijusios su Valstybinio socialinio draudimo fondo administravimu.“.

1.2. Taisyklių 10.2 punktą papildau dviem naujais sakiniais „Draudėjai, kurie privalo pateikti SAV pranešimą už mokestinius metus, teikia vieną SAV pranešimą. SAV pranešime pildomi: SAVF4B priedas, SAVF4C priedas, SAV3BSD priedas ir SAVF4-1 priedas pagal poreikį. SAV3BSD priede nurodoma valstybiniam socialiniam draudimui deklaruojamų pajamų suma (laukelis A23), valstybinio socialinio draudimo įmokų suma papildomai pensijos daliai (laukelis A24) ir valstybinio socialinio draudimo įmokų suma pagrindinei pensijos daliai (laukelis A25) už praėjusius laikotarpius, išskirstant minėtas sumas ketvirčiais, ir einamojo ketvirčio duomenys, jeigu savarankiškai dirbantis asmuo privalo mokėti valstybinio socialinio draudimo įmokas ar moka avansu.“ ir išdėstau šį punktą taip:

„10.2. pasibaigus mokestiniams metams, – už savarankiškai dirbančius asmenis, kurie privalo mokėti socialinio draudimo įmokas pagrindinei ir papildomai pensijos dalims gauti iki metinės pajamų (pelno) mokesčio deklaracijos pateikimo Valstybinei mokesčių inspekcijai prie Finansų ministerijos termino paskutinės dienos. Draudėjai, kurie privalo pateikti SAV pranešimą už mokestinius metus, teikia vieną SAV pranešimą. SAV pranešime pildomi: SAVF4B priedas, SAVF4C priedas, SAV3BSD priedas ir SAVF4-1 priedas pagal poreikį. SAV3BSD priede nurodoma valstybiniam socialiniam draudimui deklaruojamų pajamų suma (laukelis A23), valstybinio socialinio draudimo įmokų suma papildomai pensijos daliai (laukelis A24) ir valstybinio socialinio draudimo įmokų suma pagrindinei pensijos daliai (laukelis A25) už praėjusius laikotarpius, išskirstant minėtas sumas ketvirčiais, ir einamojo ketvirčio duomenys, jeigu savarankiškai dirbantis asmuo privalo mokėti valstybinio socialinio draudimo įmokas ar moka avansu.“.

1.3. Taisyklių 11.1 punktą papildau nauju sakiniu „Jeigu paskutinė termino diena tenka ne darbo dienai (šeštadienis ir sekmadienis) ar oficialios šventės dienai, termino pabaigos data laikoma po jos einanti darbo diena.“ ir išdėstau šį punktą taip:

„11.1. už kalendorinį ketvirtį – iki kito ketvirčio pirmojo mėnesio 15 dienos. Jeigu paskutinė termino diena tenka ne darbo dienai (šeštadienis ir sekmadienis) ar oficialios šventės dienai, termino pabaigos data laikoma po jos einanti darbo diena.“.

1.4. Taisyklių 15 punktą papildau nauju sakiniu „SAV pranešimas ir jo priedai spausdinami vienoje lapo pusėje.“ ir išdėstau šį punktą taip:

„15. Fondo valdybos teritoriniam skyriui turi būti pateiktas tinkamai užpildytas spaustuviniu būdu pagamintas SAV pranešimas ir jo priedai arba Fondo valdybos interneto svetainėje (www.sodra.lt) skelbiami šio pranešimo ir jo priedų variantai. SAV pranešimas ir jo priedai spausdinami vienoje lapo pusėje.“.

1.5. Taisyklių 18.4.2 punktą papildau naujomis pastraipomis ir išdėstau šį punktą taip:

„18.4.2. M1 eilutėje nurodoma socialinio draudimo įmokų įsiskolinimo metų pradžioje suma litais, centų tikslumu (ši suma turi būti perkelta iš praėjusių metų SAVF4B priedo 2 lentelės M11 eilutės).

M1 eilutėje įsiskolinimo suma 2008 m. sausio 1 d. atkeliama iš 2007 m. „Valstybinio socialinio draudimo ir sveikatos draudimo fondų lėšų finansinės ataskaitos“ Formos F4 2 lentelės 11 eilutės litais be centų.

Jeigu įsiskolinimo suma 2007 metų pabaigai buvo suapvalinta iki lito, apskaičiuojamas skirtumas tarp pateiktos ataskaitoje ir faktiškos įsiskolinimo sumų (skirtumo suma gali būti teigiama arba neigiama). Apskaičiuota skirtumo suma didinama (arba mažinama) M3 eilutėje nurodyta socialinio draudimo įmokų suma. Ši skirtumo suma gali būti apskaityta tik 2008 metų SAV pranešimo SAVF4B priede. Pateiktai apskaičiuotų įmokų įsiskolinimo skirtumo sumai pagrįsti draudėjas pateikia buhalterinę pažymą.“.

1.6. Taisyklių 18.4.4 punktą papildau nauja pastraipa ir išdėstau šį punktą taip:

„18.4.4. M3 eilutėje nurodoma apskaičiuotų socialinio draudimo įmokų per ataskaitinį ketvirtį suma litais, centų tikslumu.

M3 eilutėje nurodyta apskaičiuotų valstybinio socialinio draudimo įmokų suma turi būti lygi įmokų, nurodytų SAV pranešimo už ataskaitinį laikotarpį P26.6 laukelyje, SAV pranešimo už praėjusius laikotarpius įmokų, nurodytų (papildomai) P26.6 laukelyje, ir šių Taisyklių 18.4.2 punkto pastraipoje aprašyto skirtumo sumai.“.

1.7. Taisyklių 18.5.4 punktą papildau nauja pastraipa ir išdėstau šį punktą taip:

„18.5.4. S16 stulpelyje nurodomos draudėjo įsiskolinimų metų pradžioje sumos, kurios pateikiamos E1, E2 ir E4 eilutėse.

Jeigu įsiskolinimo suma 2008 metų pradžiai S16 stulpelyje (E1, E2 ir (ar) E4 eilutėse) buvo suapvalinta iki lito, tuomet apskaičiuojamas skirtumas tarp pateiktos ataskaitose ir faktiškos įsiskolinimo sumų (skirtumo suma gali būti teigiama arba neigiama). Apskaičiuota skirtumo suma didinama (arba mažinama) S17 stulpelio atitinkamose E1, E2 ar E4 eilutėse nurodytos sumos. Ši skirtumo suma gali būti apskaityta tik 2008 metų SAV pranešimo SAVF4B priede. Pateiktai apskaičiuotų įmokų įsiskolinimo skirtumo sumai pagrįsti draudėjas pateikia buhalterinę pažymą.“.

1.8. Taisyklių 20.4.1 punktą papildau nauja pastraipa ir išdėstau šį punktą taip:

„20.4.1. F6 eilutėje nurodoma deklaruojamų pajamų, nuo kurių skaičiuojamos socialinio draudimo įmokos papildomai pensijos daliai gauti suma litais, centų tikslumu, įskaitant ir papildomai deklaruojamų pajamų sumas (F6.1 eilutė) per ataskaitinį ketvirtį.

F6 eilutėje nurodyta deklaruojamų pajamų suma turi būti lygi SAV pranešimo SAV3BSD priede, pateiktame už ataskaitinį ketvirtį, nurodytų deklaruojamų pajamų sumai.“.

1.9. Taisyklių 20.4.2 punktą papildau nauja pastraipa ir išdėstau šį punktą taip:

„20.4.2. F6.1 eilutėje nurodoma papildomai deklaruojamų pajamų už praėjusius laikotarpius, nuo kurių skaičiuojamos socialinio draudimo įmokos papildomai pensijos daliai gauti, suma per ataskaitinį ketvirtį litais, centų tikslumu.

F6.1 eilutėje nurodyta deklaruojamų pajamų už praėjusius laikotarpius suma turi būti lygi per ataskaitinį ketvirtį pateikto (-ų) SAV pranešimo (-ų) SAV3BSD priede nurodytų deklaruojamų pajamų ir už tuos pačius praėjusius laikotarpius anksčiau pateiktame (-uose) SAV pranešimo (-ų) SAV3BSD priede nurodytų deklaruojamų pajamų skirtumui.“.

1.10. Taisyklių 20.5.2 punktą papildau nauja pastraipa ir išdėstau šį punktą taip:

„20.5.2. M1 eilutėje nurodoma socialinio draudimo įmokų įsiskolinimo metų pradžioje suma litais, centų tikslumu (ši suma turi būti perkelta iš praėjusių metų SAVF4C 2 lentelės M11 eilutės).

M1 eilutėje įsiskolinimo suma 2008 m. sausio 1 d. atkeliama iš 2007 m. „Valstybinio socialinio draudimo ir sveikatos draudimo fondų lėšų finansinės ataskaitos“ Formos F4 2 lentelės 11 eilutės litais be centų. Jeigu įsiskolinimas 2007 metų pabaigai buvo suapvalintas iki lito, apskaičiuojamas skirtumas tarp pateiktos ataskaitoje ir faktiškos įsiskolinimo sumų (skirtumo suma gali būti teigiama arba neigiama). Apskaičiuota skirtumo suma didinama (arba mažinama) M3 eilutėje nurodyta socialinio draudimo įmokų suma. Ši skirtumo suma gali būti apskaityta tik 2008 metų SAV pranešimo SAVF4C priede. Pateiktai apskaičiuotų socialinio draudimo įmokų įsiskolinimo skirtumo sumai pagrįsti draudėjas pateikia buhalterinę pažymą.“.

1.11. Taisyklių 20.5.4 punktą papildau nauja pastraipa ir išdėstau šį punktą taip:

„20.5.4. M3 eilutėje nurodoma apskaičiuotų socialinio draudimo įmokų per ataskaitinį ketvirtį suma litais, centų tikslumu.

M3 eilutėje nurodyta apskaičiuotų valstybinio socialinio draudimo įmokų suma turi būti lygi SAV pranešimo už ataskaitinį laikotarpį P26.5 eilutėje bei SAV pranešimo už praėjusius laikotarpius P26.5 eilutėje (papildomai) nurodytų įmokų ir šių Taisyklių 20.5.2 punkte aprašyto skirtumo sumai.“.

1.12. Taisyklių 20.6.4 punktą papildau nauja pastraipa ir išdėstau šį punktą taip:

„20.6.4. S16 stulpelyje nurodomos draudėjo įsiskolinimų metų pradžioje sumos, kurios pateikiamos E1, E2 ir E4 eilutėse.

Jeigu įsiskolinimo suma 2008 metų pradžiai S16 stulpelyje (E1, E2 ir (ar) E4 eilutėse) buvo suapvalinta iki lito, tuomet apskaičiuojamas skirtumas tarp pateiktos ataskaitose ir faktiškos įsiskolinimo sumų (skirtumo suma gali būti teigiama arba neigiama). Apskaičiuota skirtumo suma didinama (arba mažinama) S17 stulpelio atitinkamose E1, E2 ar E4 eilutėse nurodytos sumos. Ši skirtumo suma gali būti apskaityta tik 2008 metų SAV pranešimo SAVF4C priede. Pateiktai apskaičiuotų įmokų įsiskolinimo skirtumo sumai pagrįsti draudėjas pateikia buhalterinę pažymą.“.

1.13. Taisyklių 25 punkte vietoj žodžių „koreguoti (papildyti)“ įrašau žodį „tikslinti“, vietoj žodžio „sekantį“ įrašau žodį „kitą“, pakeičiu paskutinį sakinį ir išdėstau šį punktą taip:

„25. Jeigu draudėjas SAVF4C priede ir (ar) SAVF4B priede, SAVF4-1 priede pateikė neteisingą (klaidingą) informaciją, duomenis tikslinti gali tik pateikdamas SAV pranešimą už kitą ketvirtį. Visi pokyčiai turi būti įvertinti kito ketvirčio SAVF4C priede ir (ar) SAVF4B priede, SAVF4-1 priede.“.

1.14. Papildau Taisykles nauju 27 punktu:

„27. Draudėjas, teikiantis SAV pranešimą pavėluotai, privalo pateikti paaiškinamąjį raštą, kuriame nurodo vėlavimo priežastis. SAV pranešimas pildomas šių Taisyklių 24.1–24.3 punktuose nustatyta tvarka (laukelyje P35 pažymima „x“). Duomenys tikslinami Apdraustųjų valstybiniu socialiniu draudimu duomenų tikslinimo taisyklių, patvirtintų Fondo valdybos direktoriaus 2008 m. kovo 31 d. įsakymu Nr. V-155 (Žin., 2008, Nr. 42-1594), nustatyta tvarka.“

2. Įpareigoju:

2.1. Fondo valdybos Teisės skyrių šį įsakymą paskelbti leidinyje „Valstybės žinios“;

2.2. Fondo valdybos Komunikacijos skyrių paskelbti šį įsakymą Fondo valdybos internetiniame tinklalapyje;

2.3. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito tarnybai, Fondo valdybos teritoriniams skyriams, kitoms Valstybinio socialinio draudimo fondo įstaigoms, susijusioms su Valstybinio socialinio draudimo fondo administravimu, bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

DIREKTORIUS	MINDAUGAS MIKAILA